Diari Oficial de la Generalitat Valenciana


Sumari del DOGV 7591, del 12-08-2015 (2015/7060)

Informació pública del projecte d'expropiació dels terrenys necessaris pendents de gestió en l'accés a les platges Varador, Estudiants i Tio Roig.
--------------------------------------------------------------------------------------------------------------------------------------------------

### Dades del document

Número de DOGV
:   7591

Data del DOGV
:   12-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7060


Data del document
:   20-07-2015

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * administració local
    * pla d'urbanisme

Informació pública del projecte d'expropiació dels terrenys necessaris pendents de gestió en l'accés a les platges Varador, Estudiants i Tio Roig. [2015/7060]  
En relació amb l'expedient de referència, per mitjà d'aquest edicte es fa públic que l'alcalde, en data 17 de juliol de 2015, ha dictat el Decret número 2310 que, en la seua part dispositiva, literalment diu:  
  
« [...] resolc:  
Primer. Sotmetre el projecte d'expropiació de terrenys necessaris pendents de gestió en l'accés a les platges Varador, Estudiants i Tío Roig, elaborat per l'Àrea d'Urbanisme de l'Ajuntament de la Vila Joiosa, a informació pública, durant el termini d'un mes, perquè els qui puguen resultar interessats formulen les observacions i reclamacions que estimen convenients, especialment pel que fa a la titularitat o la valoració dels seus drets respectius.  
D'acord amb el projecte d'expropiació esmentat, s'assenyalen tot seguit, de forma concreta i individualitzada, els béns i drets que es consideren de necessària expropiació.  
  
  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un periòdic dels de major circulació de la província. Durant el termini d'un mes d'informació pública, comptat a partir de la inserció de l'anunci corresponent en el Diari Oficial de la Comunitat Valenciana, el projecte d'expropiació estarà per a la seua consulta a disposició dels interessats en les oficines de l'Àrea d'Urbanisme, situades al carrer de Cristóbal Galiana, número2, de la Vila Joiosa, en horari de 09.00 a 13.00 hores, així com en la web municipal, www.villajoyosa.com.  
Tercer. Notificar així mateix, individualment, a qui aparega com a titulars de béns o drets en l'expedient, per mitjà de trasllat literal, el full d'apreuament corresponent, la valoració econòmica del qual ha sigut substituïda pel pagament en espècie, perquè puguen formular al·legacions en el termini d'un mes a partir de la data de notificació.  
Aquest anunci es publica igualment als efectes establerts en l'article 59.5 de la Llei 30/1992, de 26 de novembre, modificada per la Llei 4/1999, per als interessats que figuren com a desconeguts o amb domicili ignorat, o bé per aquells que, intentada la notificació, no se'ls haguera pogut practicar.  
Quart. Sol·licitar, del Registre de la Propietat, l'expedició d'una certificació per la qual s'acredite el domini i les càrregues de les finques inscrites i que es troben afectades pel projecte d'expropiació, i que faça constar, per mitjà d'una nota marginal, que s'ha optat per l'aplicació del procediment de taxació conjunta.»  
  
Cosa que faig pública a fi de fer complir el requisit establert en el 106 de la Llei d'Ordenació del Territori, Urbanisme i Paisatge (LOTUP).  
  
La Vila Joiosa, 20 de juliol de 2015.- L'alcalde: Andrés Verdú Reus.